Wajib Alert! 7 Sebab Korang Patut Beli HUAWEI Watch GT Active – Part Last Kalau Terlepas Memang Rugi!

Jika korang mengidamkan jam tangan pintar dengan rekaan paling canggih dan mementingkan kecergasan tubuh badan, HUAWEI Watch GT Active adalah jawapannya! Bukan sekadar trendy, malah ia turut disertakan sejumlah fungsi yang hebat. Memang ngam sangatlah untuk korang dan gerenti takkan menyesal kalau beli. Kenapa? Let’s check it out!

Reka bentuk yang tiada tandingan, HUAWEI Watch GT Active mempunyai daya tarikan tersendiri. Jam pintar ini tampil dengan wajah serba baharu melalui rekaan luaran lebih segar. Lebih menarik, HUAWEI Watch GT dihiasi kemasan warna eksklusif yang pastinya memukau citarasa anak muda.

Tak kira lah lelaki atau perempuan! HUAWEI Watch GT adalah jam versatil yang sesuai digayakan dalam apa jua keadaan termasuklah aktiviti sukan dan kegunaan harian.

Selain memiliki rupa paras yang menarik, HUAWEI Watch GT Active juga menawarkan ketahanan bateri yang awesome! Jam pintar ini mampu bertahan untuk tempoh yang panjang dengan ketahanan bateri sehingga 14 hari.

Dengan HUAWEI Watch GT Active, korang tidak perlu lagi risau mengenai jangka hayat bateri khususnya untuk si pemakai yang gemar bersukan dan aktiviti lasak.

Sedar atau tidak sebenarnya HUAWEI Watch GT Active sesuai dijadikan peneman setia khususnya aktiviti berkaitan kesihatan. HUAWEI Watch GT dilengkapi sensor kadar jantung menggunakan Truseen 3.0 bagi memantau kadar degupan jantung mengikut masa sebenar.

Selain itu, ia juga disokong sejumlah sensor canggih yang padat dengan pelbagai ciri lain termasuklah mengesan pergerakan larian, berjalan, pantau waktu tidur dan banyak lagi.

Terdapat pelbagai pilihan muka jam menarik yang disertakan pada HUAWEI Watch GT Active – variasi rekaan  terdiri daripada rekaan serba ringkas sehinggalah kemasan digital model.

Melaluinya, pengguna boleh menetapkan style untuk muka jam mengikut citarasa sendiri. Si pemakai pastinya kagum dengan jam pintar ini!

Bagi mengekalkan rekaan elegan, HUAWEI Watch GT Active menyertakan tali jam yang mesra pengguna dan lembut – membuatkannya sangat selesa dipakai.

Talinya yang tidak menyerap peluh mampu mengekalkan jam pintar sentiasa bersih dan tidak mudah berbau. Hanya si pemakai sahaja yang tahu bagaimana rasa ketika memakainya! Jadi, dapatkan satu sekarang!

HUAWEI Watch GT Active membekalkan skrin bersaiz 1.39″ AMOLED dengan resolusi warna tinggi – membawakan pengalaman luar biasa kepada si pemakai.

Paparan jam pintar juga dapat dilihat dengan jelas meskipun ketika berada di bawah cahaya matahari. Butiran yang dipaparkan juga terpampang dengan terperinci.

Inilah part paling best mengenai HUAWEI Watch GT Active. Eh? Kenapa? Jam pintar ini ditawarkan pada harga yang sangat mesra dan mampu milik! RM899 sahaja!

Hey, nikmat apa lagi yang nak dibimbangkan? Fungsi terbaik, reka bentuk tiada tandingan, ditambah pula harga HEBAT?! Tunggu apa lagi? Dapatkan hari ini juga!


Huawei Bakal Perkenalkan Telefon Pintar Dengan Paparan Infinity-O Disember 2018 Ini?!

Sebentar tadi, kami ada berkongsi dengan anda mengenai model pertama yang hadir dengan paparan Infinity-O adalah Samsung Galaxy A8s. Ia dikhabarkan akan diperkenalkan tidak lama lagi.

Terbaru, tersebar satu laporan yang mengatakan Huawei mungkin menjadi pencabar terdekat Samsung apabila bakal memperkenalkan telefon pintar Infinity-O lebih awal. Jika dilihat daripada imej yang tersebar, Huawei akan memperkenalkan sebuah telefon pintar yang memfokuskan kepada swafoto serta paparan penuh.

Apa yang menarik perhatian, gambar tersebut mempunyai lubang kecil pada sudut kiri atas skrin dan telefon pintar akan diperkenalkan pada Disember 2018 ini. Buat masa sekarang, tidak diketahui model apakah yang akan diperkenalkan oleh Huawei.

Huawei will release the world's first hole-screen mobile phone before the Samsung Galaxy A8s, which will be released in December, but the A8s may also be released in December, so who will start, it will wait and see.Huawei’s offensive against Samsung has never weakened. pic.twitter.com/MqefEgK7j0

— Ice universe (@UniverseIce) November 26, 2018


Digi Home Fibre ‘Luaskan Sayap’ Ke Lembah Klang – Serendah RM99/Bulan Untuk 50Mbps

Digi kini meluaskan pakej Digi Home Fibre mereka ke beberapa kawasan di Lembah Klang. Ia terbuka kepada semua termasuklah pelanggan Digi sedia ada dan pelanggan bukan Digi dengan bayaran pendahuluan RM0.

Melaluinya, Digi menawarkan dua pilihan pakej dengan harga berpatutan iaitu serendah RM99/bulan untuk pelan 50Mbps. Manakala, RM129/bulan untuk pelan 100Mbps. Semua pelan ini tiada had penggunaan data. Maklumat lanjut, KLIK PADA PAUTAN INI.


Alaska Airlines dan Microsoft menandatangani perkongsian untuk mengurangkan pelepasan karbon dengan pesawat yang dikuasakan oleh bahan api penerbangan lestari di laluan utama

Bahan api penerbangan lestari yang dibekalkan oleh peneraju industri SkyNRG menandakan pendekatan baharu dalam perjalanan perniagaan

SEATTLE dan REDMOND, Washington, 23 Oktober 2020 /PRNewswire/ — Pekerja Microsoft Corp yang terbang antara ibu pejabat global mereka di Redmond, Washington dan California menggunakan Alaska Airlines akan menikmati penerbangan lebih lestari berikutan penggunaan bahan api penerbangan lestari (SAF) yang digunakan dalam perjalanan perniagaan mereka. SAF, yang dibekalkan oleh SkyNRG, merupakan pilihan penting bagi industri penerbangan bagi mengurangkan pelepasan gas CO2 berdasarkan kitaran hayat. Perkongsian A.S. yang pertama seumpamanya ini ialah model untuk syarikat dan organisasi lain yang komited untuk mengurangkan kesan terhadap alam sekitar akibat perjalanan perniagaan yang menggunakan laluan udara.

Perjanjian tersebut terpakai untuk pelepasan gas CO2 perjalanan pekerja Microsoft antara Lapangan Terbang Antarabangsa Seattle-Tacoma ke Lapangan Terbang Antarabangsa San Francisco, Lapangan Terbang Antarabangsa San Jose dan Lapangan Terbang Antarabangsa Los Angeles — tiga laluan paling popular yang dilalui oleh pekerja Microsoft yang menaiki Alaska Airlines. Di bawah perjanjian perkongsian yang berasingan, Microsoft akan membeli kredit SAF dari SkyNRG dan SAF akan dihantar ke sistem pengisian bahan api lapangan terbang yang digunakan oleh Alaska Airlines. Syarikat akan meneroka pengembangan program ini pada masa akan datang.

“Setelah satu dekad memajukan bahan api untuk penerbangan lestari, perkongsian ini menandakan pencapaian penting dalam usaha menjadikan SAF sebagai alternatif bahan api penerbangan yang berdaya saing secara komersial,” kata Brad Tilden, CEO Alaska Airlines. “SAF membolehkan kami terbang dengan lebih bersih dan mengurangkan kesan terhadap alam sekitar. Namun, kami tidak dapat melakukannya sendiri — kami mesti bekerjasama dengan industri dan pemimpin perniagaan lain seperti Microsoft dan SkyNRG, antara syarikat yang berwawasan untuk mencapai matlamat kami dan mengembangkan pasaran untuk SAF. “

“Kami teruja dapat bekerjasama dengan Alaska Airlines untuk menjadikan perjalanan udara perniagaan lebih hijau menggunakan bahan api penerbangan lestari yang dibekalkan oleh SkyNRG, mengurangkan kesan karbon dari penerbangan paling banyak dinaiki oleh pekerja Microsoft,” kata Judson Althoff, Naib Presiden Eksekutif Perniagaan Komersial Microsoft Sedunia. “Kami berharap model bahan api penerbangan lestari ini akan digunakan oleh syarikat lain sebagai satu cara untuk mengurangkan kesan persekitaran daripada perjalanan perniagaan mereka.”

Microsoft, Alaska Airlines dan SkyNRG berharap perkongsian ini menjadi contoh bagi syarikat dan organisasi lain untuk membeli SAF dan menyokong pengembangan industri SAF dengan membina isyarat permintaan yang stabil, meningkatkan bekalan dan mengurangkan kos SAF . Ketiga-tiga syarikat tersebut juga menyokong pembangunan standard perakaunan alam sekitar global untuk pembelian korporat SAF secara sukarela melalui penyertaan mereka dalam projek perintis Clean Skies for Tomorrow dalam Forum Ekonomi Dunia. Syarikat merancang untuk mengadakan forum pembekal dan korporat untuk berkongsi ilmu serta meningkatkan minat menggunakan SAF bagi mengurangkan pelepasan karbon akibat perjalanan perniagaan.

Alaska Airlines ialah salah satu syarikat penerbangan yang menggunakan bahan api paling cekap di A.S. dengan komitmen yang kukuh terhadap kelestarian. Ia adalah antara syarikat penerbangan pertama yang menggunakan SAF dalam perjalanan penumpang, yang telah menerbangkan hampir 80 pesawat dalam 10 tahun kebelakangan. Dengan armada cekap bahan api dan penggunaan teknologi moden di geladak penerbangan, Alaska Airlines telah mengurangkan sasaran intensiti pelepasan gas rumah hijau sebanyak 16% sejak tahun 2012. Ketahui lebih lanjut tentang perkongsian tersebut di https://blog.alaskaair.com/company-news/fly-greener/alaska-microsoft-reducing-carbon-footprint/.

Microsoft mempunyai matlamat kelestarian yang bercita-cita tinggi, termasuk komitmen untuk menjadi karbon negatif pada tahun 2030 dan mengeluarkan lebih banyak karbon dari alam sekitar sejak mereka ditubuhkan hingga menjelang tahun 2050. Pembelian dan penggunaan SAF menyumbang kepada matlamat kelestarian syarikat.

Selama lebih daripada satu dekad, SkyNRG telah memimpin pembangunan dalam mewujudkan pasaran SAF, dengan mengambil pendekatan tanpa kompromi terhadap kelestarian. Menggantikan bahan api jet fosil dengan SAF merupakan matlamat SkyNRG, yang menjamin kelestarian sosial dan persekitaran di seluruh rantaian bekalan.

“Kemunculan sistem pengeluaran SAF dan pasaran ialah peluang sekali dalam satu abad untuk melancarkan sumber tenaga baharu di seluruh industri, dibimbing oleh standard kelestarian yang kukuh sejak hari pertama,” kata Theye Veen, Pengarah Urusan SkyNRG. “Kami sangat gembira dapat bersama-sama syarikat terkemuka Microsoft dan Alaska Airlines dalam langkah seterusnya.”

Sebagai sebahagian daripada perjanjian perkongsian Microsoft dengan SkyNRG, Microsoft akan menjadi anggota terbaharu Board Now, sebuah gabungan syarikat terkemuka yang bertujuan untuk menyegerakan arus perubahan ke arah perjalanan udara yang lestari. Organisasi komited untuk mengurangkan pelepasan karbon akibat penerbangan dan menyumbang secara langsung kepada pengembangan kapasiti pengeluaran SAF yang baharu.

Latar belakang bahan api penerbangan lestari

Sebagai alternatif kepada petroleum, SAF umumnya dihasilkan daripada sumber-sumber lestari, seperti minyak buangan dan sisa pertanian. Malahan, ia boleh dihasilkan daripada karbon yang terperangkap di udara. SAF merupakan penyelesaian penting bagi industri penerbangan untuk mengurangkan pelepasan gas CO2 dan boleh menyumbang kepada manfaat sosial serta persekitaran positif lain, seperti penciptaan pekerjaan dan biodiversiti. SAF mengurangkan pelepasan karbon di sepanjang kitaran hayatnya. SAF yang dibekalkan oleh SkyNRG dalam perjanjian ini dihasilkan di A.S. oleh World Energy menggunakan minyak buangan dan mengurangkan pelepasan karbon sekitar 75% berbanding dengan bahan api jet fosil. SkyNRG menjamin kelestarian bahan api yang dibekalkan dengan pengiktirafan daripada Roundtable on Sustainable Biomaterials (RSB), standard paling lengkap dan mantap untuk pengesahan amalan lestari, dan Lembaga Kelestarian bebas yang merangkumi wakil-wakil WWF International, European Climate Foundation, Solidaridad Network dan University of Groningen.

Alaska Airlines dan rakan serantaunya berkhidmat kepada lebih daripada 115 destinasi di seluruh Amerika Syarikat dan Amerika Utara, menyediakan pengangkutan udara utama untuk para tetamu kami serta penghantaran kargo yang penting, seperti makanan, ubat-ubatan, surat dan e-dagang. Dengan hab di Seattle; San Francisco; Los Angeles; Portland, Oregon; dan Anchorage, Alaska, syarikat penerbangan tersebut terkenal dengan tambang yang murah, khidmat pelanggan yang meraih pelbagai anugerah dan usaha kelestarian yang berterusan. Dengan Alaska dan Rakan Kongsi Globalnya, para penumpang dapat mengumpul dan menebus mata ganjaran untuk penerbangan ke lebih 800 destinasi di seluruh dunia. Ketahui lebih lanjut tentang Alaska di newsroom.alaskaair.com dan blog.alaskaair.com. Alaska Airlines dan Horizon Air merupakan anak syarikat kepada Alaska Air Group (NYSE: ALK).

SkyNRG ialah perintis dan peneraju global untuk bahan api penerbangan lestari. Membekalkan kepada lebih 30 syarikat penerbangan di seluruh benua, adalah misi SkyNRG untuk menjadikan SAF sebagai standard global baharu yang didorong oleh amalanlestari di seluruh rantaian bekalan. Maklumat lanjut boleh didapati di: www.skynrg.com dan www.boardnow.org.

Microsoft (Nasdaq “MSFT” @microsoft) mendayakan transformasi digital untuk era awan dan sisi pintar. Misinya adalah untuk membolehkan setiap orang dan organisasi di planet ini mencapai lebih banyak kejayaan.

Keywords: Airlines/Aviation Computer/Electronics Passenger Aviation Travel Licensing/marketing agreements


BTS Universe Story Netmarble Kini Tersedia di Seluruh Dunia pada Peranti iOS dan Android

SEOUL, Korea Selatan, 24 September 2020 /PRNewswire/ — Netmarble hari ini mengumumkan bahawa permainan mudah alih yang dinanti-nantikan BTS Universe Story, permainan sosial interaktif baharu yang berasaskan kepada bintang terbilang global BTS, kini sedia untuk muat turun di Apple App Store dan Google Play di seluruh dunia.

BTS Universe Story ialah kerjasama kedua antara Netmarble dan bintang terbilang global tersebut, berikutan kejayaan global permainan mudah alih BTS WORLD. Aplikasi ini menampilkan watak-watak BTS Universe yang diimbas secara 3D dan membolehkan pemain meneroka cerita-cerita sedia ada berdasarkan BTS Universe, mencipta dan berkongsi kisah mereka sendiri yang memaparkan kumpulan itu, dan berinteraksi dengan pemain lain.

Permainan sosial interaktif ini membolehkan pemain mengambil bahagian secara langsung dalam penciptaan dan pembangunan kisah dalam permainan ini, memilih pilihan di sepanjang penceritaan yang membawa kepada hasil yang berbeza. Dengan pelbagai kisah yang berdasarkan BTS Universe, BTS Universe Story menyediakan mod “Story Creation” di mana sesiapa boleh mencipta kisah mereka sendiri dengan mudah menggunakan alat produksi dalam permainan, serta mod “Story Playthrough” yang membolehkan pemain memilih pilihan dalam kisah sedia ada untuk membentuk jalan cerita.

Permainan ini dilengkapi mod “Collection” yang membolehkan pemain mengumpul baju dan aksesori untuk menggayakan watak-watak dalam BTS Universe, bersama dengan keupayaan untuk menangkap foto AR dengan watak yang mereka suaikan sendiri.

Untuk meraikan pelancaran BTS Universe Story, Netmarble telah mengumumkan acara daftar masuk harian selama 7 hari dengan 30 Permata sebagai ganjaran. Di samping itu, pemain boleh menerima pelbagai ganjaran dalam permainan seperti T-Shirt Logo atau Tema Penciptaan Cerita untuk mencipta satu Kisah yang menerima jumlah “Suka” tertentu daripada pemain lain. Pemain yang telah membuat pra-pendaftaran untuk permainan ini juga akan menerima Pemilih Khas Pra-pendaftaran sebagai ganjaran, yang dapat memberikan satu tiket untuk satu set busana untuk satu anggota kumpulan.

Untuk maklumat lebih lanjut mengenai BTS Universe Story, sila kunjungi laman rasmi atau ikuti BTS Universe Story di Twitter dan YouTube.

Ditubuhkan di Korea pada tahun 2000, Netmarble Corporation ialah pemaju dan penerbit teratas yang mendorong sempadan pengalaman permainan mudah alih dengan permainan yang sangat inovatif termasuk Lineage 2: Revolution, The Seven Deadly Sins: Grand Cross, Blade & Soul Revolution dan MARVEL Future Fight. Sebagai syarikat induk Kabam, dan pemegang saham utama Jam City dan Big Hit Entertainment, Netmarble berusaha untuk menghiburkan penonton di seluruh dunia dengan pelbagai permainan mudah alih berdasarkan francais dan kolaborasi yang hebat dengan pemegang IP di seluruh dunia. Maklumat lebih lanjut boleh didapati di http://company.netmarble.com

Ditubuhkan pada Februari 2005 di Korea Selatan oleh Ketua Pegawai Eksekutif dan Produser Bang Si-Hyuk, perniagaan teras Big Hit Entertainment memfokuskan pada produksi muzik, pengurusan artis dan penerbitan. Usaha perniagaan Big Hit menggabungkan dan mengembangkan pelbagai kandungan yang dihasilkan daripada IP artis terkenal, termasuk bintang BTS global dan penambahan terbaharunya TOMORROW X TOGETHER. Dengan misinya ‘Music & Artist for Healing’, Big Hit berusaha memberikan pengaruh positif melalui kandungan sambil memberikan keselesaan dan inspirasi kepada peminat muzik di seluruh dunia.

Keywords: Electronics Gaming Computer/Electronics Entertainment Mobile Entertainment Telecommunications Licensing/marketing agreements New products/services


SKMM Beri Anugerah Kepuasan Pengguna Terbaik Kepada Celcom

Celcom Axiata Berhad sebagai peneraju telekomunikasi dengan 10 juta pengguna baru-baru ini menerima ‘Anugerah Kepuasan Pengguna Terbaik’ daripada Suruhanjaya Komunikasi dan Multimedia Malaysia.

Anugerah kepada Celcom diberikan oleh kerana syarikat ini sangat bersungguh-sungguh memperbaiki perkhidmatannya. SKMM berpendapat Celcom sentiasa memastikan data peribadi pengguna mereka sentiasa terjamin serta dilindungi.

Selain itu, pasukan khidmat pelanggan yang berdidikasi dan bersemangat dalam membantu para pelanggan perlu dicontohi oleh rakan telkom yang lain.

Anugerah daripada SKMM ini disampaikan oleh Timbalan Menteri Komunikasi dan Multimedia, Datuk Seri Jailani Johari kepada wakil Celcom iaitu Rene Werner, Ketua Perkhidmatan Pelanggan dan Pengalaman Celcom Axiata Berhad.

Dalam masa sama, Celcom berjanji akan terus meningkatkan pengalaman pelanggan serta memastikan perlindungan digital menjadi keutamaan dan kepentingan utama syariakat.


HONOR Magic 3 Akan Muncul Pada Bulan Ogos: Dilengkapi Dengan Snapdragon 888 Pro!

Hari ini, blogger terkenal @ 数码 闲聊 站 mendedahkan berita terkini HONOR Magic 3. Dia mengatakan bahawa mesin itu akan dijadualkan untuk dilancarkan sekitar Ogos dan akan dilengkapi dengan cip pro sm8350. Ini adalah peningkatan versi sebelumnya dikhabarkan Snapdragon 888 Versi Snapdragon 888 Pro.

Menurut data skor berjalan yang terdedah sebelumnya, Snapdragon 888 Pro secara keseluruhan konsisten dengan Snapdragon 888. Ia juga menggunakan proses 5nm, dengan seni bina tiga kluster teras besar, teras besar dan teras kecil, tetapi CPU frekuensi utama mencapai hingga 3.0GHz, dengan prestasi yang melampau Dapatkan promosi yang berkesan.

Sebagai tambahan kepada prestasi terbaik, Zhao Ming juga mengatakan bahawa pengguna dapat melihat pemahaman dan reka bentuk HONOR mengenai teknologi komunikasi terkini pada siri Magic, serta penyelesaian kamera baru, yang mungkin mewakili teknologi kamera paling maju di industri. rancangan akan diterapkan pada Magic 3, dan reka bentuk ikonik baru.

Dari sudut pandang ini, HONOR Magic 3 pasti menjadi produk unggulan yang dilengkapi dengan teknologi dan sumber daya terkemuka Honor. Jenama HONOR akan menggunakan telefon ini untuk mendapatkan pijakan di kem unggulan teratas, yang patut dinantikan.


LG Mengumumkan Barisan Siri Q Terbaru – Q6, Q6+ & Q6α

Memandangkan pengeluar telefon pintar kini bersaing menawarkan produk mereka dengan harga yang rendah, maka, LG baru-baru ini telah memperkenalkan keluarga baru iaitu siri Q secara rasmi. Kesemua model siri Q ini adalah kelas pertengahan yang menggunakan teknologi paparan “FullVision” dan ciri-ciri premium dengan tawaran harga yang lebih kompetitif.

Barisan siri Q ini mewakili LG Q6 yang berada di tengah di antara model LG Q6+ di atas dan LG Q6α di bawah. Model-model kesemua ini dilengkapi dengan paparan bersaiz 5.5 inci FullVision FHD+ beresolusi 2160 x 1080p (~442ppi) serta nadi kuasa dari cip Qualcomm Snapdragon 435. Manakala tenaga yang disalurkan pula, berpunca dari bateri berkapasiti 3,000mAh.

Kamera belakang dibekalkan dengan sensor 13 Megapiksel, sementara lensa sudut lebar 100 darjah 5 Megapiksel pula dipadankan di bahagian depan. Sambungan yang disokong oleh ketiga-tiga peranti ini menyediakan fungsi Wi-Fi 802.11n, Bluetooth v4.2 dan pengecaman wajah untuk sistem keselamatan.

Ketersedian LG Q6, Q6+ dan Q6α mula menjengah pasaran Asia pada bulan Ogos ini diikuti Eropah, Amerika Latin dan Amerika utara.

Pihak LG masih belum menyatakan tanda harga buat masa ini. Kemungkinan mereka ingin buat kejutan kepada anda semua. Mungkin di bawah RM1,000??


Honor Tawar Promosi “Tidak Masuk Akal” Sempena Final Piala AFF Suzuki 2018!

Bersempena dengan final kedua Piala AFF Suzuki 2018 di Vietnam pada 15 Disember ini, Honor yang juga penaja utama perlawanan tersebut berbesar hati menawarkan promosi dan ganjaran hebat kepada orang ramai.

Bagi menghangatkan lagi suasana, Honor telah memberi peluang kepada orang ramai untuk memiliki peranti keluaran mereka dengan harga yang cukup tidak masuk akal! Tawaran adalah seperti berikut :

*Tertakluk terma & syarat. Terhad satu unit untuk seorang pelanggan.

Bukan setakat itu sahaja, bahkan orang ramai juga boleh membeli satu pakej unit khas yang mana didalamnya terdapat – 2 UNIT HONOR 7X + 1 UNIT HONOR VIEW 10 hanya pada harga serendah RM2,457 (harga asal : RM3,297) sahaja!

Tidak terhenti disitu! Orang ramai juga boleh memiliki aksesori eksklusif keluaran Honor berikut DENGAN HANYA RM 1 SAHAJA! :

Untuk maklumat lanjut dan ketahui tawaran menarik daripada Honor Malaysia, sila klik SINI!


HomeAway, Pastikan Keadaan Hotel Memuaskan!

Ingin bercuti tetapi tidak tahu hotel mana yang harus dipilih bagi memastikan keadaan anda selamat dan puas hati dengan layanan yang diberikan? Apa kata anda mencuba aplikasi HomeAway (sebelum ini dikenali sebagai travelmob) yang ditawarkan secara percuma untuk pengguna Android dan iOS. HomeAway bukan sahaja membantu mencari hotel bajet, tetapi juga bilik yang selesa, pangsapuri yang luas dan juga pulau persendirian yang memiliki villa mewah.

Apa yang menarik, aplikasi ini telah diasingkan kepada dua kategori iaitu TRAVELS serta HOSTS. Selain boleh mendapatkan harga promosi setiap hari, HomeAway turut dilengkapi dengan navigasi bagi memudahkan anda mencari hotel tersebut.